gl lt lt gl en ur gl gl gl gl gl gl gl gl gl gl gl gl gl gl en gl gl gl gl gl es gl gl gl gl gl gl gl gl gl gl ast gl gl gl gl gl gl gl gl gl gl gl gl pt pt gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es es es es gl es es es es es es es es es es es es es es gl gl gl gl gl gl gl gl fr gl fr gl fr gl fr gl fr gl fr pt pt gl gl gl gl gl gl gl gl gl gl gl gl gl gl gl gl gl gl en gl es es es gl es gl es gl gl en gl ca ast es es pt pt gl es pt gl es es gl es en es en gl gl gl gl gl
Programa Oficial de Doutoramento en Biotecnoloxía Avanzada
O ámbito de investigación centrarase nos tres sectores máis importantes da biotecnoloxía (ambiental, sanitario e agralimentario).
Entre as liñas de investigación do programa atópanse as seguintes:
Tratamento e biotransformación de efluentes industriais (augas, gases) en bioprodutos
Xestión e tratamento de residuos orgánicos, compostaxe, minimización de residuos e tecnoloxías limpas
Procura, expresión, produción e enxeñaría de proteínas con aplicacións biotecnolóxicas
Tratamento biotecnolóxico de residuos industriais
Mecanismos fisiolóxicos da resistencia a enfermidades e ao desenvolvemento das plantas
Estudo de compostos nutracéuticos en cultivos hortícolas
Investigación interdisciplinaria relacionada co control de calidade e avaliación de características fisicoquímicas de combustibles e lubricantes
Aplicación da xestión da calidade total e a prevención de riscos a distintos ámbitos
Desenvolvemento e emprego de marcadores moleculares e estudos cromosómicos para análises de poboacións
Reconstrución de xenealoxías e filoxenias
Bioprocesos aplicados á química verde e ao medio ambiente
Ferramentas analíticas para a análise e confirmación de compostos químicos de interese biotecnolóxico
Bioelectroanálise: eléctrodos modificados, bionanotecnoloxia e aplicacións
Obtención de novos compostos e nanomateriais con aplicación a nivel biolóxico
O Programa de Doutoramento de Biotecnoloxía Avanzada é un programa interuniversitario, no que participan 36 doutores, distribuídos nos seguintes equipos:
Equipo de Bioquímica. Universidade da Coruña
Equipo de Biotecnoloxía . Universidade da Coruña
Equipo de Fisioloxía Vexetal. Universidade da Coruña
Equipo de Química Orgánica e Bioloxía Molecular. Universidade da Coruña
Equipo de Combustibles. Universidade da Coruña
Equipo de Xenética. Universidade da Coruña
Equipo de Biotecnoloxía. Universidade de Vigo
Equipo de Bioprocesos. Universidade de Vigo
Equipo de Análise e Novas Tecnoloxías. Universidade de Vigo
O programa ten unha dimensión
interuniversitaria e internacional, que se sustenta nas diversas colaboracións establecidas polos grupos de investigación a nivel nacional e internacional.
CB11 - Comprensión sistemática dun campo de estudo e dominio das habilidades e métodos de investigación relacionados co devandito campo.
CB12 - Capacidade de concibir, deseñar ou crear, pór en práctica e adoptar un proceso substancial de investigación ou creación.
CB13 - Capacidade para contribuír á ampliación das fronteiras do coñecemento a través dunha investigación orixinal.
CB14 - Capacidade de realizar unha análise crítica e de avaliación e síntese de ideas novas e complexas.
CB15 - Capacidade de comunicación coa comunidade académica e científica e coa sociedade en xeral acerca dos seus ámbitos de coñecemento nos modos e idiomas de uso habitual na súa comunidade científica internacional.
CB16 - Capacidade de fomentar, en contextos académicos e profesionais, o avance científico, tecnolóxico, social, artístico ou cultural dentro dunha sociedade baseada no coñecemento.
CA01 - Desenvolverse en contextos nos que hai pouca información específica.
CA02 - Atopar as preguntas chave que hai que responder para resolver un problema complexo.
CA03 - Deseñar, crear, desenvolver e emprender proxectos novos e innovadores no seu ámbito de coñecemento.
CA04 - Traballar tanto en equipo como de maneira autónoma nun contexto internacional ou multidisciplinar.
CA05 - Integrar coñecementos, enfrontarse á complexidade e formular xuízos con información limitada.
CA06 - A crítica e defensa intelectual de solucións.
CE1 - Demostrar unha comprensión sistemática nalgunha das especialidades da biotecnoloxía: branca (ambiental), verde (agroalimentaria) e/ou vermella (biomédica/sanitaria), así como co dominio das habilidades e métodos de investigación relacionados coas devanditas especialidades.
CE2 - Concibir, deseñar, pór en práctica e adoptar un proceso substancial de investigación con seriedade académica.
CE3 - Realizar unha contribución a través dunha investigación orixinal que amplíe as fronteiras do coñecemento nalgunha das liñas de investigación en biotecnoloxía, desenvolvendo un corpus substancial do que, polo menos parte, mereza a publicación referenciada a nivel nacional ou internacional.
CE4 - Ser capaz de divulgar a propia investigación en publicacións referenciadas a nivel nacional ou internacional.
CE5 - Demostrar capacidade para realizar e dirixir investigacións e desenvolvementos relacionados co sector biotecnolóxico.
Saídas profesionais e académicas
Saídas profesionais e académicas
Preténdese formar profesionais altamente cualificados preparados para cubrir a demanda do crecente número de empresas biotecnolóxicas e que sexan capaces de realizar unha tarefa investigadora de calidade, de proxección internacional e que lideren no futuro os grupos de investigación e os departamentos de I+D+i de centros públicos e empresas privadas.
Empresas e institucións colaboradoras
Instituto de Investigación Biomédica (INIBIC)
Centro Investigacións, Agrarias (CIAM)
CSIC-Instituto de Investigacións Mariñas (IIM)
Existen convenios de colaboración asinados entre estas entidades e a UDC.
Estas son as liñas de investigación principáis deste programa de doutoramento:
Aplicación de la Gestión de la calidad total y la prevención de riesgos a distintos ámbitos
Bioelectroanálisis: electrodos modificados, bionanotecnologia y aplicaciones
Bioprocesos aplicados a la química verde y al medio ambiente
Búsqueda, expresión, producción e ingeniería de proteínas con aplicaciones biotecnológicas
Desarrollo y empleo de marcadores moleculares y estudios cromosómicos para análisis de poblaciones
Estudio de compuestos nutracéuticos en cultivos hortícolas
Gestión y tratamiento de residuos orgánicos, Compostaje, Minimización de residuos y tecnologías limpias
Herramientas analíticas para el análisis y confirmación de compuestos químicos de interés biotecnológico
Investigación interdisciplinaria relacionada con el control de calidad y evaluación de características fisicoquímicas de combustibles y lubricantes
Mecanismos fisiológicos de la resistencia a enfermedades y el desarrollo de las plantas
Obtención de nuevos compuestos y nanomateriales con aplicación a nivel biológico
Reconstrucción de genealogías y filogenias
Tratamiento Biotecnológico de residuos industriales
Tratamiento y biotransformación de efluentes industriales (aguas, gases) en bioproductos
Complementos de formación específicos
No caso de que o doutorando careza da formación previa completa esixida no programa, a súa admisión no programa poderá quedar condicionada á superación de complementos de formación específicos, que poderán ser materias ou módulos de máster e grao. Os complementos asignados a un mesmo doutorando non poderán superar os 15 créditos ECTS e poderán realizarse de forma previa ou simultánea á matrícula en tutela académica no programa.
No caso de realización simultánea o alumnado deberá matricularse destes complementos no momento de formalizar a matrícula de tutela académica no programa, que deberán superarse no prazo máximo de tres cuadrimestres consecutivos. De non facelo así, o alumnado causará baixa no programa.
Tamén podes consultar o Regulamento de Estudos de Doutoramento da UDC, Artigo 16: Admisión.
Enxeñería Xenética e Transxénica
Enxeñería Celular e Tisular
Procesos e Produtos Biotecnolóxicos
Técnicas de aplicación en Biotecnoloxía
Actividades formativas da EIDUDC
Actividades formativas da EIDUDC
Actividades formativas do programa
Seminarios: un seminario anual, mínimo, de 10 horas, organizado polo programa de doutoramento/Universidade.
Congresos científicos: participación en polo menos un congreso, preferentemente durante o segundo ou terceiro curso.
Artigo/capítulo de libro científico: un artigo/capítulo de libro, mínimo, redactado preferentemente durante o segundo ou terceiro curso.
Estancias en centros de investigación: realización de estancias en centros de investigación estranxeiros, preferentemente de tres meses como mínimo.
Compromiso documental de supervisión
Especifica a relación académica entre o doutorando e a Universidade, os seus dereitos e deberes, incluídos os posibles dereitos de propiedade intelectual e/ou industrial derivados da investigación, así como a aceptación do procedemento de resolución de conflitos e a súa duración. Inclúe tamén os deberes do/a titor/a do doutorando e do seu director ou directora de tese.
O devandito compromiso será asinado por unha representación específica designada pola universidade, o/a titor/a e o doutorando, nun prazo máximo dun mes que comezará a contar desde a data da matrícula, mentres que a sinatura do/a director/a se incorporará no momento da súa designación.
Este compromiso de supervisión engadirase ao documento de actividades do doutorando no momento da súa sinatura por todas as persoas implicadas.
Tamén podes consultar o Regulamento de Estudos de Doutoramento da UDC, Artigo 31: Compromiso de supervisión.
Nun prazo de seis meses logo da matrícula, o estudante elaborará un Plan de Investigación que incluirá a metodoloxía, os obxectivos, os medios e a planificación temporal. O plan presentarase avalado co informe do director e/ou titor e deberá ser aprobado pola CAPD. Este plan poderá mellorarse no proceso de avaliación anual contando co aval do director e/ou titor.
Anualmente, a CAPD avaliará o Plan de Investigación, xunto cos informes que a tal efecto deberán emitir o titor/a e/ou o director/a, e o documento de actividades. A avaliación positiva será requisito indispensable para continuar no programa. En caso de avaliación negativa, o estudante elaborará un novo Plan que será avaliado no prazo de seis meses. En caso de nova avaliación negativa, causará baixa definitiva no programa.
Tamén podes consultar o Regulamento de Estudos de Doutoramento da UDC, Artigo 30: Plan de investigación.
Bioquímica e bioloxía molecular
Cerdán Villanueva, María Esperanza
González Siso, María Isabel
Rodríguez Belmonte, María Esther
Bouza Fernández, María Sonia
Fernández Feal, María Mercedes Coro
Kennes, Christian A.M. Henri
Veiga Barbazán, Maria del Carmen
Bernal Pita Da Veiga, María de los Ángeles
Doménech García, María Nieves
Silva Magalhães, Joana Cristina
González Tizón, Ana María
Accións para a mobilidade do estudantado
A UDC mantén convenios de mobilidade de estudantes con universidades e institucións de educación superior de catro continentes. Cada curso académico publícanse varias convocatorias de mobilidade de estudantes para que estes poidan cursar parte dos seus estudos nunha desas institucións (un semestre ou un ano académico completo), obtendo pleno recoñecemento académico ao seu regreso no expediente UDC do estudante.
Nesas convocatorias publícanse as prazas das que a UDC dispón para ofrecer aos estudantes dos distintos centros e, no seu caso, as condicións específicas de cada unha delas. Do mesmo xeito, todos os anos convócanse bolsas para financiar a realización de prácticas no estranxeiro por parte dos estudantes
As prácticas serán tamén recoñecidas como parte do seu expediente académico ou no suplemento europeo ao título. O estudante é libre para buscar a empresa ou institución de destino do EEES na que desexa facer as prácticas. A estes efectos, a UDC ten un taboleiro virtual no que se publican as ofertas que chegan ao seu coñecemento.
As convocatorias de mobilidade xestiónanse conxuntamente nos centros de procedencia dos estudantes, baixo a dirección dos Responsables de Relacións Internacionais dos centros, e na Oficina de Relacións Internacionais da Universidade (ORI). Os requisitos xerais para acceder a unha praza de mobilidade, os dereitos e obrigacións dos estudantes, así como o procedemento para conceder as prazas regúlanse no Regulamento de Mobilidade da UDC.